**DOAR LA TINE CER CLEMENŢĂ**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doar la tine cer clemenţă

Doar la tine cer clemenţă să înţelegi şi să mă laşi

Să pun primăverii-n plete ghiocei şi toporaşi.

Lasă-mă să-ţi aduc cerul ţintuit cu albastre stele

Şi să aştern pe bolta crudă larg covor cu floricele.

si să-ţi pun în roza cale doruri sfinte de smarald

Şi prin frunzele tăcerii în luceferi să te scald.

Lasă-mă să torn prin şoapte elixir din corn de stea

Şi prin florile de noapte să-mi culc ochii-n palma ta!

Şi când rumegă tăcerea coborâtă peste văi

Lasă-mă să scot din ceruri caleaşca cu clopoţei,

Să te plimb peste colnice pe covorul înflorit,

Să-ţi aduc albastru-n suflet din oceanul infinit!

Să trezesc apuse mituri şi poveşti şi epopei

luna să o împart în doua, pentru tine, ca cercei.

Când tai via primăvara, lasă-mă prin cep senin

Lăcrimând prin tăietură, în paharul tău să vin,

Să mă ai, de mai apare, iar durerea-n rana ta

Să te speli cu batistuţa tamponată-n seva mea!

Lasă-mă prin ochii tăi către ceruri să m-aplec

Şi de nu-ţi ajung în suflet, atunci… lasă-mă să plec!

07.12.2013